**OBAVJEŠTENJE ZA STUDENTE DOKTORSKIH STUDIJA**

Poštovani studenti,

Želimo da vam ukažemo na prava i obaveze, utvrđene zakonom, Statutom i odlukom organa upravljanja UCG , a vezane za vaš status studenta doktorskih studija Medicinskog fakulteta.

Član 122dž

Zakona o izmjenama i dopunama Zakona o visokom obrazovanju

„ Studenti koji su upisani na osnovnim, specijalističkim, magistrarski i **doktorskim studijama prije stupanja na snagu ovog zakona**, imaju pravo da završe studije prema studijskom programu koji je važio u vrijeme upisa, po zakonu po kojem su upisani, **a najkasnije do kraja studijske 2020/2021. godine.**

Studenti koji su upisani na Univerzitet Crne Gore po programima donijetim na osnovu Zakona o Univerzitetu (Sl.list RCG broj: 37/92 i 6/94) imaju pravo da završe studije po programu koji je važio u vrijeme upisa na prvu godinu studija, **do kraja studijske 2021/2022. godine.**

Studenti iz st.1 i 2 ovog člana mogu se uključiti u studijske programe koji se organizuju u skladu sa ovim zakonom na način i pod uslovima propisanim posebnim aktom koji donosi Senat univerziteta , odnosno stručni organ ustanove.

Studenti iz stava 1 i 2 ovog člana plaćaju školarinu u javnim ustanovama koju utvrđuje organ upravljanja ustanove uz saglasnost Ministarstva.“

**Stav 1, 3 i 4 ovog člana odnosi se na studente doktorskih studija upisane studijske 2006/2007 do i sa 2016/17.godinom.**

**UPRAVNI ODBOR - Odluka**

**Upravni odbor UCG na sjednici održanoj 04.09.2020. godine donio je Odluku o naknadi za studiranje na Univerzitetu Crne Gore i drugim nakanadama u vezi sa statusom studenata, administrativnim i drugim troškovima broj: 02-295 od 04.09.2020.godine.**

**Član 3 navedene Odluke glasi:**

„Studenti upisani na osnovnim, specijalističkim, magistarskim i **doktorskim studijama** prije stupanja na snagu Zakona o izmjenama i dopunam zakona o visokom obrazovanju (Sl. list CG br. 42/17 i 71/17) koji imaju pravo da završe studije prema studijskom programu koji je važio u vrijeme upisa, po zakonu po kojem su upisani, a najkasnije do kraja studijske 2020/2021. godine, **plaćaju školarinu u visini školarine koja je važila u vrijeme upisa na studije.“**

**Ova odluka se odnosi na studente doktorskih studija upisane studijske 2006/2007.godine do i sa 2016/2017. god.**

**UPRAVNOG ODBORA UCG - Zaključci**

**Posebno ukazujemo na zaključak Upravnog odbora UCG broj:02-192/1 od 08.07.2019.godine i Zaključak Upravnog odbora UCG broj: 02-220/18-1/21 od 14.10.2020**.godine, koji je u postupku naplate školarine i drugih pitanja vezanih za status studenata, **ukazao i obavezao organizacione jedinice** da aktivno i **redovno sprovode mjere i zakonom i statutom propisane postupke za regulisanje statusa studenata.(Član 106 Zakona o visokom obrazovanju i član 146 Stauta UCG**)

**Ovi zaključci Upravnog odbora se odnose na sve studente doktorskih studija.**

**Član 106 Zakona o visokom obrazovanju**

**Status studenta prestaje:**

**1. Sticanjme diplome odgovarajućeg nivoa obrazovanja ;**

**2. Ispisom;**

**2a. Ako ne završi studijski program u roku propisanim zakonom i statutom ustanove;**

**3. Isključenjem sa ustanove;**

**Uslovi pod kojim status studenta prestaje iz stava 1 tač. 2, 2a i 3 ovog člana, kao i postupci po žalbi uređuju se statutom ustanove.**

**Član 146 Stauta Univerziteta Crne Gore**

Student može biti **ispisan sa Univerziteta** na lični zahtjev ili ako ne izvršava obaveze preuzete ugovorom o studiranju.

Neizvršavanje obaveza iz stava 1 ovog člana predstavlja: nepohađanje nastave u toku cijele godine, neupisivanje naredne godine studija, odnosno propuštanje ponovnog prijavljivanja zaostalih predmeta iz prethodne godine studija propisanom roku, a da mu pri tome ne miruju prava i obaveze utvrđene članom 145 ovog Statuta**.**

**Član 145 Statuta Univerziteta Crne Gore**

Studentu se na njegov zahtjev odobrava **mirovanje prava i obaveza** za vrijeme:

1. teže odnosno duže bolesti;

2. upućivanja na stručnu praksu u trajanju od najmanje šest mjeseci;

3. međunarodne razmjene studenata u trajanju dužem od 30 dana u toku održavanja nastave , ako student kroz tu razmjenu ne stiče ECTS kredite;

4. trudnoće;

5. roditeljsko odsustvo;

6. njega djeteta nakon roditeljskog odsustva u trajanju od godinu dana;

7. priprema za olimpiske igre, svjetsko ili evropsko prvenstvo –kada ima status vrhunskog sportiste;

8. i u drugim opravdanim slučajevima.

Mirovanje prava i obaveza studenata odobrava se u trajanju od jednog semestra ili jedne studijske godine,odnosno u dužini trajanja mirovanja iz stave 1 ovog člana.

**SVI STUDENTI NA POČETKU STUDIJSKE GODINE MORAJU IMATI REGULISAN STATUS !!!!!!!**

**UPRAVA FAKULTETA**